രാജ്യത്തെ മികച്ച കോളജുകളില് ഒന്നായി കോതമംഗലം മാര് അത്തനേഷ്യസ് കോതമംഗലം: കേന്ദ്ര വിദ്യാഭ്യാസ മന്ത്രാലയത്തിന്റെ വിദ്യാഭ്യാസ റാങ്കിങ്ങില് നാഷണല് ഇന്സ്റ്റിറ്റുഷനല് റാങ്കിങ് ഫ്രെയിം വര്ക്ക് എന്.ഐ.ആര്.എഫ്. രാജ്യത്തെ മികച്ച 86 ാമത്തെ കോളജായി കോതമംഗലം മാര് അത്തനേഷ്യസ് തെരഞ്ഞെടുക്കപ്പെട്ടു. 15000ലേറെ കോളജുകളില് നിന്നാണ് ആദ്യ 100 ല് ഇടം നേടി മാര് അത്തനേഷ്യസ് തിളക്കമാര്ന്ന നേട്ടം കൈവരിച്ചത്. വിവിധ സര്വകലാശാലകളുടെയും വിദ്യാഭ്യാസ സ്ഥാപനങ്ങളുടെയും റാങ്കിങിനായി എം.എച്ച്.ആര്.ഡി. രൂപീകരിച്ച കോര് കമ്മിറ്റിയാണ് പട്ടിക തയാറാക്കുന്നത്. കൂട്ടായ പരിശ്രമങ്ങളുടെ ഫലമാണ് ഈ നേട്ടമെന്നു കോളജ് അസോസിയേഷന് സെക്രട്ടറി ഡോ. വിന്നി വര്ഗീസ് പറഞ്ഞു.